KOMISSION TIEDONANTO EUROOPPA-NEUVOSTOLLE Komission lausunto Euroopan unionin toiminnasta tehdyn sopimuksen 355 artiklan 6 kohdan nojalla Ranskan hallituksen aloitteesta, jonka tarkoituksena on Saint Barthélemyn saaren aseman muuttaminen Euroopan unioniin nähden /* KOM/2010/0559 lopull. */





[pic] | EUROOPAN KOMISSIO | Bryssel 18.10.2010 KOM(2010) 559 lopullinen KOMISSION TIEDONANTO EUROOPPA-NEUVOSTOLLE Komission lausunto Euroopan unionin toiminnasta tehdyn sopimuksen 355 artiklan 6 kohdan nojalla Ranskan hallituksen aloitteesta, jonka tarkoituksena on Saint Barthélemyn saaren aseman muuttaminen Euroopan unioniin nähden KOMISSION TIEDONANTO EUROOPPA-NEUVOSTOLLE Komission lausunto Euroopan unionin toiminnasta tehdyn sopimuksen 355 artiklan 6 kohdan nojalla Ranskan hallituksen aloitteesta, jonka tarkoituksena on Saint Barthélemyn saaren aseman muuttaminen Euroopan unioniin nähden Ranskan tasavalta on tehnyt SEUT-sopimuksen 355 artiklan 6 kohdan nojalla Eurooppa-neuvostolle aloitteen, jonka tarkoituksena on muuttaa Saint Barthélemyn saaren asema unioniin nähden. Kyseiseen alueeseen sovelletaan nykyisin SEUT-sopimuksen 355 artiklan 1 kohdan ja 349 artiklan määräyksiä. Ranskan tasavallan aloitteen tarkoituksena on antaa Saint Barthélemylle 1. tammikuuta 2012 alkaen merentakaisten maiden ja alueiden asema, jota tarkoitetaan SEUT-sopimuksen 355 artiklan 2 kohdassa ja sopimuksen neljännessä osassa. SEUT-sopimuksen 355 artiklan 6 kohdassa määrätään seuraavaa: ” Eurooppa-neuvosto voi asianomaisen jäsenvaltion aloitteesta tehdä päätöksen, jolla muutetaan 1 ja 2 kohdassa tarkoitetun Tanskan, Ranskan tai Alankomaiden maan tai alueen asemaa unioniin nähden. Eurooppa-neuvosto tekee ratkaisunsa yksimielisesti komissiota kuultuaan. ” Eurooppa-neuvosto on kyseisen määräyksen mukaisesti kuullut komissiota aloitteesta [ päivämäärä lisätään ]. Komissio on tarkastellut Ranskan aloitetta niiden seurausten osalta, joita mainittu muutos aiheuttaa SEUT-sopimuksen 355 artiklan määräysten mukaan. Kyseisten määräysten mukaan Saint Barthélemyn alueeseen ei aseman muutoksen tultua voimaan enää sovelleta unionin lainsäädäntöä lukuun ottamatta SEUT-sopimuksen neljättä osaa. Tarkastelun perusteella komissio katsoo, että tässä lausunnossa on esitettävä kahta alaa eli valuuttaa ja verotusta koskeva kannanotto. Rahapoliittinen järjestelmä Ranskan Eurooppa-neuvostolle toimittamien asiakirjojen perusteella Ranska toivoo, että Saint Barthélemyssa käytetään edelleen euroa. Sitä varten Ranskan ja Euroopan unionin välillä on tehtävä rahapoliittinen sopimus, jolla varmistetaan myös unionin lainsäädännön soveltaminen edelleen aloilla, jotka ovat oleellisia talous- ja rahaunionin moitteettoman toiminnan kannalta (erityisesti raha- ja rahoituslainsäädäntö sekä rahanpesun ja -väärentämisen torjuntaan tarkoitettu lainsäädäntö), vastaavasti kuin nykyisissä tai neuvotteluvaiheessa olevissa sopimuksissa. Ranska on nimenomaisesti ilmoittanut aloitteeseensa liittämässään selittävässä asiakirjassa, että se ” tekee sitoumuksia, jotka se katsoo tarpeellisiksi, jotta Saint Barthélemyssa sovellettaisiin rahanväärentämisen, pääoman laittoman liikkumisen ja rahanpesun torjuntaa sekä hallinnollista yhteistyötä koskevia sääntöjä ” . Komissio panee merkille tämän sitoumuksen ja antaa myöhemmin neuvostolle suosituksen neuvottelujen aloittamisesta Euroopan unionin ja Ranskan välisen rahapoliittisen sopimuksen tekemiseksi SEUT-sopimuksen 219 artiklan 3 kohdan nojalla. Suositukseen sisällytetään myös luonnos komission neuvotteluohjeiksi sopimuksen tekemistä varten. Rahapoliittisten sopimusten tekemistä koskevan yleisen periaatteen mukaisesti Euroopan keskuspankin olisi osallistuttava neuvotteluihin. Verotusjärjestelmä Sisämarkkinoiden moitteettoman toiminnan varmistamiseksi unionissa on laadittu verotusalan hyvää hallintotapaa koskeva eurooppalainen politiikka, joka esitetään komission tiedonannossa KOM(2009) 201. Kyseiseen politiikkaan sisältyy säännöksiä, joilla pyritään muun muassa torjumaan rajatylittäviä veropetoksia ja veronkiertoa. Lisäksi siihen sisältyy yritysverotukseen sovellettavat menettelysäännöt haitallisen verokilpailun torjumiseksi.[1] Unionissa on annettu verotusyhteistyön alalla direktiivi 77/799/ETY jäsenvaltioiden toimivaltaisten viranomaisten keskinäisestä avusta välittömien verojen ja vakuutusmaksuista perittävien verojen alalla[2] sekä direktiivi 2003/48/EY säästöjen tuottamien korkotulojen verotuksesta[3]. Komissio katsoo, että sopimukseen olisi sisällytettävä määräykset, joilla varmistetaan edellä mainittujen direktiivien mukaisten verotusapua ja -yhteistyötä sekä säästöjen verotusta koskevien menettelyjen soveltaminen Saint Barthélemyyn myös alueen aseman muuttamisen jälkeen. Ranska on nimenomaisesti ilmoittanut aloitteeseensa liittämässään selittävässä asiakirjassa, että se ”tekee sitoumuksia, jotka se katsoo tarpeellisiksi, jotta Saint Barthélemyssa sovellettaisiin verotuksen avoimuutta koskevia sääntöjä”. Komissio panee merkille tämän sitoumuksen ja antaa myöhemmin neuvostolle suosituksen neuvottelujen aloittamisesta vastaavien sopimusten tekemiseksi SEUT-sopimuksen 218 artiklan nojalla. Suositukseen sisällytetään myös luonnos tarvittaviksi neuvotteluohjeiksi. Haitallisen verokilpailun osalta komissio muistuttaa, että Ranska on yhdessä muiden jäsenvaltioiden kanssa tehnyt yritysverotusta koskevan sitoumuksen edellä mainittujen menettelysääntöjen yhteydessä. Kyseisen tekstin mukaan jäsenvaltiot sitoutuvat edistämään haitallisten verotuksellisten toimenpiteiden poistamiseen tähtääviä periaatteita niillä alueilla, joihin perussopimusta ei sovelleta. Komission lähtökohtana on, että tätä mainitunlaisia alueita koskevaa sitoumusta sovelletaan myös Saint Barthélemyyn siitä alkaen, kun saaren aseman muutos tulee voimaan. Muut alat Jotta asia tulisi kattavasti käsitellyksi, komissio huomauttaa vielä, että aseman muutos saattaa edellyttää teknisiä mukautuksia johdetun oikeuden eri aloilla ja erityisesti merentakaisten maiden ja alueiden ja Euroopan unionin välisen assosiaation, alue-, työllisyys-, maatalous- ja meripolitiikan sekä tulliliiton osalta. Mukautukset olisi voitava tehdä siten, että niissä otetaan huomioon aseman muutos esitetyn aikataulun mukaisesti (aseman muutos 1. tammikuuta 2012). Päätelmät Saint Barthélemyn aseman muutos ei yleisesti ottaen aiheuta unionin lainsäädäntöön liittyviä erityisiä ongelmia. Johdettuun oikeuteen on kuitenkin tehtävä joitakin teknisiä mukautuksia. Komissio myös katsoo, että unionin etujen turvaamiseksi aseman muutoksen tultua voimaan on tärkeää tehdä Ranskan ja Euroopan unionin välillä sopimukset seuraavista: - euron käytön jatkaminen sekä talous- ja rahaliiton moitteettoman toiminnan varmistamiseen tarkoitettu lainsäädäntö; - verotusalan hyvä hallintotapa ja etenkin vastavuoroinen apu verotusasioissa sekä säästöjen verotus. [1] Neuvoston ja neuvostoon kokoontuneiden jäsenvaltioiden hallitusten edustajien päätöslauselma, annettu 1 päivänä joulukuuta 1997, yritysverotukseen sovellettavista menettelysäännöistä, EYVL C 2, 6.1.1998, s. 2. [2] EYVL 336, 27.12.1977, s. 15. [3] EUVL L 157, 26.6.2003, s. 38.